
Kārtība, kādā augstskola un koledža iesniedz Izglītības un zinātnes ministrijai informāciju par savu darbību un to publisko
Izdoti saskaņā ar Augstskolu likuma 75. panta otro daļu, 80.1 pantu un Profesionālās izglītības likuma 7. panta 15.7 punktu
I. Vispārīgais jautājums
· 1. Noteikumi nosaka:
· 1.1. Izglītības un zinātnes ministrijai par augstskolas darbību iesniedzamās informācijas apjomu, iesniegšanas termiņus un kārtību, kā arī publiskojamo datu apjomu un publiskošanas kārtību;
· 1.2. Izglītības un zinātnes ministrijai par koledžas darbību iesniedzamās informācijas saturu un apjomu, tās iesniegšanas kārtību un termiņu, kā arī šīs informācijas publiskošanas kārtību;
· 1.3. kārtību un termiņu, kādā augstskolas un koledžas sagatavo un publisko publisko gada pārskatu, kā arī publiskajā pārskatā ietveramo informāciju.
II. Par augstskolas un koledžas darbību iesniedzamā informācija un tās iesniegšanas kārtība
· 2. Augstskola iesniedz Izglītības un zinātnes ministrijā oficiālās statistikas, monitoringa un attīstības finansējuma plānošanas nodrošināšanai šādu informāciju:
· 2.1. nosūtot uz Izglītības un zinātnes ministrijas oficiālo elektroniskā pasta adresi informāciju par augstskolas stratēģiskās specializācijas īstenošanu augstskolas attīstības stratēģijas ieviešanas periodā;
· 2.2. iekļaujot informāciju Valsts izglītības informācijas sistēmā atbilstoši normatīvajam aktam, kas nosaka valsts izglītības informācijas sistēmas saturu, uzturēšanas, datu ievadīšanas un aktualizācijas kārtību;
· 2.3. iekļaujot ziņas zinātniskās darbības pārskatā Nacionālās zinātniskās darbības informācijas sistēmā atbilstoši normatīvajam aktam, kas nosaka Nacionālās zinātniskās darbības informācijas sistēmas saturu, datu ievadīšanas, aktualizācijas un apstrādes kārtību.
· 3. Koledža iesniedz Izglītības un zinātnes ministrijai oficiālās statistikas un monitoringa nodrošināšanai informāciju, iekļaujot to Valsts izglītības informācijas sistēmā atbilstoši normatīvajam aktam, kas nosaka Valsts izglītības informācijas sistēmas saturu, uzturēšanas, datu ievadīšanas un aktualizācijas kārtību.
III. Par augstskolas un koledžas darbību publiskojamie dati, to publiskošanas kārtība, augstskolas un koledžas publiskā gada pārskata sagatavošana un publiskošana
· 4. Augstskola un koledža šo noteikumu 7. punktā minētos datus (turpmāk – publiskojamie dati) par savu darbību sagatavo publicēšanai par iepriekšējo kalendāro gadu, iekļaujot informāciju par studējošiem, citu izglītības programmu izglītojamiem, absolventiem un akadēmisko personālu par situāciju uz 1. oktobri.
· 5. Augstskola un koledža publiskojamos datus apkopo brīvas formas publiskajā gada pārskatā, veidojot to saturiski, strukturāli un vizuāli viegli saprotamu un uztveramu lietotājam.
· 6. Augstskola un koledža publisko gada pārskatu par savu darbību iepriekšējā kalendārajā gadā publisko savā tīmekļvietnē ne vēlāk kā līdz kārtējā gada 1. jūnijam.
· 7. Augstskola un koledža publiskajā gada pārskatā par savu darbību iekļauj un publisko datus par:
· 7.1. augstākās izglītības programmās uzņemto, studējošo un absolventu skaitu dalījumā pa izglītības tematiskajām jomām, izglītības tematiskajām grupām, studiju programmām un studiju līmeņiem;
· 7.2. profesionālās vidējās izglītības programmās, profesionālās tālākizglītības programmās un profesionālās pilnveides izglītības programmās uzņemto, tajās esošo izglītojamo un absolventu skaitu dalījumā pa izglītības tematiskajām jomām, izglītības tematiskajām grupām un profesionālās izglītības programmām;
· 7.3. augstskolā un koledžā nodarbināto skaitu - akadēmisko personālu, viespersonālu,  personālu, kas nav vēlēts, bet nodrošina studiju procesu un strādā augstskolā un koledžā, zinātniskiem darbiniekiem, pedagogiem, kas piedalās profesionālās vidējās izglītības programmu, profesionālās tālākizglītības programmu un profesionālās pilnveides izglītības programmu īstenošanā, vispārējo personālu- administratīvo personālu, mācību palīgpersonālu, tehnisko, saimniecisko un citu personālu.
· 8. Augstskola papildus šo noteikumu 7. punktā noteiktajam, publiskajā gada pārskatā par savu darbību iekļauj:
· 8.1. izdevumus personālam atbilstoši budžeta izpildei, norādot kopsummu akadēmiskā personāla atlīdzībai, informāciju par akadēmiskā personāla skaitu pilna darba laika ekvivalenta izteiksmē, kā arī akadēmiskā personāla vidējā atalgojuma līmeni sadalījumā pēc akadēmiskā personāla amatiem (profesori, asociētie profesori, docenti, lektori, vadošie pētnieki, pētnieki, asistenti);
· 8.2. informāciju par izmaksāto valsts budžeta finansēto stipendiju apjomu sadalījumā pa izglītības tematiskajām jomām, izglītības tematiskajām grupām, studiju programmām un studiju līmeņiem, norādot stipendiju veidus;
· 8.3. datus par zinātnes rezultātiem:
· 8.3.1. kopsavilkumā par starptautiskā zinātniskā izvērtējuma rezultātiem dalījumā pa vērtējamām vienībām saskaņā ar normatīvo aktu, kas nosaka zinātnisko institūciju darbības starptautiskā novērtējuma organizēšanas kārtību;
· 8.3.2. īstenoto projektu un līgumpētījumu skaitu un finansējumu dalījumā pa zinātnes nozaru grupām un zinātnes nozarēm atbilstoši normatīvajam aktam par Latvijas zinātnes nozaru grupām, zinātnes nozarēm un apakšnozarēm;
· 8.3.3. zinātnisko publikāciju skaitu dalījumā pa zinātnes nozaru grupām un zinātnes nozarēm atbilstoši normatīvajam aktam par Latvijas zinātnes nozaru grupām, zinātnes nozarēm un apakšnozarēm;
· 8.4. par augstskolas budžeta, finanšu plāna un gada pārskata apstiprināšanu atbildīgās pārvaldes institūcijas apstiprinātu gada finanšu rezultātu (ieņēmumu un izdevumu) pārskatu
· 9. Valsts dibināta augstskola un valsts dibināta koledža papildus publiskajam gada pārskatam par savu darbību, publicē savā tīmekļvietnē stipendiju nolikumu un iekšējos noteikumus, kas nosaka atlīdzības noteikšanas kārtību, personāla politiku un finanšu politiku.
IV. Noslēguma jautājums
· 10. Augstskola un koledža gada pārskatu par 2025. gadu sagatavo un publicē līdz 2026. gada 1. aprīlim.

